

**РЕПУБЛИКА СРБИЈА**

МИНИСТАРСТВО

 ЗА РАД, ЗАПОШЉАВАЊЕ, БОРАЧКА

И СОЦИЈАЛНА ПИТАЊА

**Сектор за заштиту особа са инвалидитетом**

Број: 001471564 2024 - 1

 Датум: 14. фебруар 2025. године

Немањина 22-26

Б е о г р а д

**ГОДИШЊИ ИЗВЕШТАЈ О СПРОВЕДЕНОМ НАДЗОРУ ЗА 2024. ГОДИНУ**

Министарство за рад, запошљавање, борачка и социјална питања, Сектор за заштиту особа са инвалидитетом донео је Годишњи план инспекцијског надзора за 2024. годину број: 001471564 2024 од 19. априла 2024. године за област професионалне рехабилитације и запошљавањa особа са инвалидитетом, а у складу са чланoм 44. Закона о инспекцијском надзору („Службени гласник РС” бр. 36/15. 44/18 - др. закон и 95/18) и Законом о професионалној рехабилитацији и запошљавању особа са инвалидитетом („Службени гласник РС” бр. 36/09, 32/13 и 14/22).

У складу са делокругом рада Сектора за заштиту особа са инвалидитетом, Група за нормативне, управне и надзорне послове врши инспекцијски надзор над спровођењем поверених послова у области професионалне рехабилитације у предузећима за професионалну рехабилитацију и запошљавање особа са инвалидитетом контролом примене закона и других аката у области професионалне рехабилитације и запошљавања особа са инвалидитетом. Улога, положај и овлашћења инспектора нису ближе дефинисани законским и подзаконским актима којима се уређује област професионалне рехабилитације особа са инвалидитетом.

Надзор над спровођењем овог закона у погледу остваривања права, положаја и заштите из радног односа врши Инспекторат за рад, у складу са прописима из области рада и безбедности и здравља на раду.

У моменту доношења Годишњег плана инспекцијског надзора за 2024. годину у Републици Србији пословало је 59 предузећа за професионалну рехабилитацију и запошљавање особа са инвалидитетом са дозволом за рад, са 1.615 запослених, од тога 1.047 особа са инвалидитетом.

На основу утврђеног стања у области инспекцијског надзора и процењеног ризика, у смислу испуњености услова за обављање делатности професионалне рехабилитације у предузећима за професионалну рехабилитацију и запошљавање особа са инвалидитетом, сачињен је Годишњи план инспекцијског надзора за 2024. годину којим је планирана реализација редовних инспекцијских надзора динамиком до три надзора квартално, почев од другог квартала 2024. године, а контролни (теренски и канцеларијски) надзори вршиће се по потреби, у циљу очувања наведених привредних друштава обезбеђивањем законитости њиховог пословања и поступања. Даље, планиране су и стручне саветодавне посете у циљу континуираног пружања подршке и помоћи како би се достигао, односно одржао, континуитет испуњености прописаних услова за обављање мера и активности професионалне рехабилитације и запошљавања особа са инвалидитетом и смањио степен ризика од одступања у односу на прописане услове, стандарде и критеријуме за спровођење мера и активности професионалне рехабилитације.

Годишњи извештај о спроведеном инспекцијском надзору сачињен je у складу са одредбама Закона о инспекцијском надзору и садржи податке о извршеним надзорима у области професионалне рехабилитацију и запошљавања особа са инвалидитетом.

На вршење надзора примењују се одредбе закона којим се уређује област професионалне рехабилитације и запошљавање особа са инвалидитетом, инспекцијски надзор, општи управни поступак, као и закона којим се уређује рад државне управе. Надзирани субјекти инспекције за област професионалне рехабилитације су предузећа за професионалну рехабилитацију и запошљавање особа са инвалидитетом.

**ПРЕГЛЕД НАДЗИРАНИХ СУБЈЕКАТА**

 **НАД КОЈИМА ЈЕ ВРШЕН РЕДОВНИ ИНСПЕКЦИЈСКИ НАДЗОР**

Надзор је вршен на територији целе Републике Србије, с обзиром на распоређеност надзираних субјеката, односно пословања предузећа за професионалну рехабилитацију и запошљавање особа са инвалидитетом, и то:

|  |  |  |  |
| --- | --- | --- | --- |
| ГРАД/ОПШТИНА | ПРЕДУЗЕЋE | ВРСТА НАДЗОРА | БРОЈ ПРЕДУЗЕЋА |
| КРАГУЈЕВАЦ | **TRIGANO ПРИКОЛИЦЕ ДОО**Michel HUARD de Verneuil034/304 826dobradovic@trgano.fr | **редован** | **2** |
| **КРАТЕХ ДОО**Никола Ристић034/300 741kratex.kragujevac@gmail.com | **редован** |
| НИШ | **ЕЛМОНТ ДОО**Тијана Ђорђевић Илић018/4254 970dp.elmot@medianis.net | **редован** | **3** |
| **АТЛАНТИС ДОО**Миодраг СтојановићМладен Стојановић018/4531 471atlantisprint@hotmail.rsatlantisprint.rs | **редован** |
| **СПЕКТАР ДОО**Тијана Стојичић018/4601 454spektarnis@gmail.com | **редован** |
| ВРЧИН, ГРОЦКА | **NB TEX COMPANY ДОО**Саша Кабиљо011/4048 588063/1153 143office@nb-textil.com[www.nb-textil.com](http://www.nb-textil.com) | **редован** | **1** |
| БОГАТИЋ | **АВЛИЈА ОДРЖИВОГ РАЗВОЈА ДОО**Мирољуб Николић069/3065 462direktor@avlijabogatic.rs | **редован** | **1** |
| БОР | **ЛАК ЖИЦА ДОО**в.д. Саша Цолић030/457 390030/457 391lakzicazastita@gmail.com | **редован** | **1** |
| ШАБАЦ | **СОЦИЈАЛНА СИНЕРГИЈА ДОО**Мирољуб Николић069/3065 462direktor@socijalnasinergija.rs | **редован** | **1** |

**ПРЕГЛЕД НАДЗИРАНИХ СУБЈЕКАТА**

**НАД КОЈИМА ЈЕ ВРШЕН ВАНРЕДНИ ИНСПЕКЦИЈСКИ НАДЗОР**

|  |  |  |  |
| --- | --- | --- | --- |
| ГРАД/ОПШТИНА | ПРЕДУЗЕЋE | ВРСТА НАДЗОРА | БРОЈ ПРЕДУЗЕЋА |
| БЕОГРАД | **OMNI S PLUS DOO**Миланка Колаковић011/7620 903racunovodstvo@omnisplus.rs, prodaja@omnisplus.rswww.omnisplus.rs | **ванредан**(уз контролни и допунскинадзор) | **1** |

**ПРЕГЛЕД РЕАЛИЗОВАНИХ СТРУЧНИХ САВЕТОДАВНИХ ПОСЕТА**

У циљу превентивног деловања у области професионалне рехабилитације и запошљавања особа са инвалидитетом извршене су 3 службене саветодавне посете:

|  |  |  |
| --- | --- | --- |
| ГРАД/ОПШТИНА | ПРЕДУЗЕЋE | БРОЈ ПРЕДУЗЕЋА |
| КРАГУЈЕВАЦ | **ШУМАДИЈА ДОО****Крагујевац****Београдска 69**Марија Игњатовић015/352 095063/540 363consult@novitas.co.rs[www.novitas.co.rs](http://www.novitas.co.rs) | **2** |
| **ГРАФОПРОМЕТ ДОО****Крагујевац****19. октобра 2**Жаклина Станковић034/370 003grafopromet@mts.rswww.grafopromet.rs |
| ШАБАЦ | **NOVITAS CONSULT DOO****Шабац****Јанка Веселиновића 56**Јасмина Михајловић034/370 283sumadija01@gmail.com | **1** |

1. **Реализација циљева/анализа спроведеног надзора**

Праћење остваривања циљева Сектора за заштиту особа са инвалидитетом реализује се кроз израду извештаја на основу података који се складиште и чувају у предметима у досијеима предузећа.

|  |
| --- |
| СПРОВЕДЕНИ НАЗОРИ И СТРУЧНЕ САВЕТОДАВНЕ ПОСЕТЕ У 2024. ГОДИНИ |
| Редовни | Према годишњем плану | **9** |
| Ванредни | Поступање је спроведено на основу пријаве, повећаног и/или очекиваног ризика  | **1** |
| Контролни | Спроведена контрола извршења мера које су предложене или наложене у поступку редовног или ванредног надзора | **1** |
| Допунски | Обављен по службеној дужности, или поводом захтева надзираног субјекта ради утврђивања чињеница које су од значаја за инспекцијски надзор, а нису утврђене у редовном, контролном или ванредном инспекцијском надзору | **1** |
| Саветодавне посете | Извршено по плану или по захтеву надзираних субјеката као вид превентивног деловања | **3** |

Надзирани субјекти упознати су са начелима и другим одредбама Закона о инспекцијском надзору и Закону о професионалној рехабилитацији и запошљавању особа са инвалидитетом и подзаконским актима којима је регулисан њихов рад и обављање делатности професионалне рехабилитације.

Број откривених, отклоњених или битно умањених насталих штетних последица по законом заштићених права и интереса особа са инвалидитетом исказане су у записницима сачињеним у редовним, ванредним, контролним и допунским инспекцијским надзорима и стручним саветодавним посетама који су надзираним субјектима у виду препорука и мера достављени.

У току надзора где су препознате нерегуларности у предузећима за професионалну рехабилитацију и запошљавање, поред изречених мера, укључени су и други надлежни инспекцијски органи (у области рада, безбедности и здравља на раду и туризма) који су спровели надзор из своје надлежности.

Динамика инспекцијског надзора у току 2024. годинe показује да није одступљено у броју извршеног надзора у односу на план. Упоредна анализа показује раст контролних инспекцијских надзора и сталне поновне провере надзираних субјеката и контроле извршења мера, посебно имајући у виду да нису видљива предузећа која су у критичном, високом и средњем ризику.

Број планираних редовних надзора за 2024. годину износио је 9 инспекцијских надзора. Током 2024. године реализовано је 9 редовних, 1 ванредан, 1 допунски и 1 контролни инспекцијски надзор што чини 100% извршених надзора у односу на годишњи планирани број, уз напомену да је надзор спроведен у предузећима независно од власничке структуре и величине надзираног субјекта.

Ниво усклађености пословања и поступања надзираних субјеката са законима и другим прописима процењен је на основу сачињених Контролних листа. Процењени степен ризика у редовном инспекцијском надзору код 9 привредних субјеката је следећи:

* **незнатан ризик** - утврђен је код 8 субјеката, што је 88,9% надзираних субјеката
* **низак ризик** - утврђен је код једног надзираног субјекта, што је 11,1%
* **висок и критичан ризик** - није забележен

У истом периоду извршене су три саветодавне посете предузећима за професионалну рехабилитацију и запошљавање особа са инвалидитетом.

Процењени степен ризика током спроведених посета код ових субјеката је следећи:

* **незнатан ризик** утврђен је код два субјеката, што је 66,7 % у односу на укупан број саветодавних посета
* **низак ризик утврђен** је код једног субјеката, што је 33,3% у односу на укупан број саветодавних посета
* **висок и критичан ризик** надзираних субјеката није забележен

Код ванредног инспекцијског надзора надзираног није извршено бодовање контролних листа из разлога што су вршени контролни и допунски надзори након достављених препорука.

На основу извршеног инспекцијског надзора констатује се да је стање у области извршавања поверених послова инспекцијског надзора на задовољавајућем нивоу.

**2. Ниво усклађености пословања и поступања надзираних субјеката са законом и другим прописом, који се мери помоћу контролних листи**

У току 2024. годинe извршен је редован инспекцијски надзор у 9 предузећа што је 15% од укупно броја предузећа за професионалну рехабилитацију и запошљавање, како је и планирано.

Током спроведених надзора и извршених саветодавних посета код 10 субјеката утврђена је усклађеност пословања и поступања са Законом о професионалној рехабилитацији и запошљавању особа са инвалидитетом (77%), док је код три субјекта утврђено одступање (23%).

**3. Број спречених или битно умањених вероватних настанака штетних последица по законом заштићена добра, права и интересе**

У поступку реализације Годишњег плана, путем редовног праћења рада предузећа за професионалну рехабилитацију и запошљавање особа са инвалидитетом, прикупљањем и анализом података, пружањем саветодавне и стручне помоћи, вршењем надзора, службеним саветодавним посетама континуирано су предузимане мере са циљем обезбеђивања законитог пословања и поступања предузећа овог типа, што је за циљ имало умањење ризика у области професионалне рехабилитације и спречавање евентуалних штетних последица.

Испуњење Годишњег плана инспекцијског надзора утицао је на смањење незаконитог поступања субјекта контроле, а тиме и смањење евентуалних незаконитости и неправилности у раду. Све наведено последично је имало за резултат постизање ефикасније контроле над применом прописа у области професионалне рехабилитације и запошљавања особа са инвалидитетом, што заједно доприноси повећању одговорности и већој особа са инвалидитетом.

**4. Обавештавање јавности, пружању стручне и саветодавне подршке надзираним субјектима - превентивно деловање**

Приоритет поступања у вршењу инспекцијског надзора било је усмерено на смањење степена ризика у односу на прописане услове, стандарде и критеријуме за спровођење мера и активности професионалне рехабилитације пружањем стручне и саветодавне подршке субјектима надзора.

У циљу повећања степена делотворности поступања инспекције, унапређена је сарадња и са Удружењем предузећа за професионалну рехабилитацију и запошљавање особа са инвалидитетом Републике Србије које окупља привредна друштва овог типа ради пружања додатне подршке у обезбеђивању законитости пословања и поступања надзираних субјеката.

Напомиње се да се праћење испуњености прописаних услова за обављање делатности предузећа за професионалну рехабилитацију и запошљавање особа са инвалидитетом, почев од 2023. године, врши континуирано у поступку доделе средстава за исплату субвенција зарада за особе са инвалидитетом запослене у предузећима за професионалну рехабилитацију и запошљавање особа са инвалидитетом.

**5. Број откривених и отклоњених или битно умањених насталих штетних последица по законом заштићена добра, права и интересе - корективно деловање инспекције**

Вршењем инспекцијског надзора корективно је деловано наложеним мерама/препорукама у три предузећа за професионалну рехабилитацију и запошљавање особа са инвалидитетом ради отклањања уочених нерегуларности у раду.

У току вршења редовног надзора, код једног надзираног субјекта уочена су одређена одступања који су се превасходно односила на испуњење законских обавеза за обављање професионалне рехабилитације, у погледу ангажовања стручних радника и спровођења обука запослених особа са инвалидитетом и услове рада у производној хали. С обзиром на чињеницу да је констатована повреда прописа чију примену надзире други орган, о затеченом стању обавештен је надлежни орган ради предузимања радњи и мера из делокруга. Надзираном субјекту наложене су мере по којима је субјект поступио и тиме испунио захтеве инспекције у погледу усклађивања са прописаним условима за обављање мера и активности професионалне рехабилитације и запошљавања особа са инвалидитетом. Због лоших услова рада, инспекцијски надзор у области вршиће се сагласно динамици утврђеној записником, у циљу праћења испуњења датих препорука.

Код надзираног субјекта код кога је обављен ванредни (теренски), а након тога допунски и контролни инспекцијски надзор, установљене су нерегуларности (непостојање информација/доказа о извођењу практичне обуке, пружању професионалне асистенције и интеграције на радном месту, одступања дневне евиденције долазака на посао у односу на број затечених лица, обављање послова у просторијама послодавца за које није добијена дозвола, евидентирана су статусна одступања, непотпуна кадровска евиденција. Надзираном субјекту наложене су мере по којима је субјект поступио и тиме испунио све захтеве инспекције у погледу усклађивања са прописаним условима за обављање мера и активности професионалне рехабилитације и запошљавања особа са инвалидитетом.

О битним чињеницама и околностима уоченим током стручне саветодавне посете сачињена је службена белешка, у којој је указано на уочене пропусте и постојање ризика из области безбедности и здравља запослених, те је обавештен надлежни инспекцијски орган а надзираном субјекту дата препорука да се предузму све мере како би се осигурало законито и безбедно пословање. Надзирани субјект је поступио по препорукама и о наведеном доставио обавештење.

**6. Број утврђених нерегистрованих субјеката и мере спроведене према њима**

Није било нерегистрованих надзираних субјеката.

**7. Мере предузете ради уједначавања праксе инспекцијског надзора и њихово дејство**

Током сваког од спроведених инспекцијских надзора и организованих стручних саветодавних посета надзирани субјекти упознати су са начелима и другим битним одредбама Закона о инспекцијском надзору и Закона о професионалној рехабилитацији и запошљавању особа са инвалидитетом и подзаконским актима којима је регулисан њихов рад и обављање делатности професионалне рехабилитације.

**8. Ниво координације инспекцијског надзора са инспекцијским надзором које врше друге инспекције**

Специфичност инспекцијског надзора у области професионалне рехабилитације особа са инвалидитетом резултира мањим бројем преклапања, односно заједничких инспекцијских надзора.

**9. Материјални, технички и кадровски ресурси које је инспекција користила у вршењу инспекцијског надзора и мере предузете у циљу делотворне употребе ресурса инспекције и резултата предузетих мера**

Послове инспекцијског надзора у области професионалне рехабилитације обавља дипломирани правник, делом радног времена, у складу са годишњим програмским циљевима Сектора за заштиту особа са инвалидитетом.

У вези опремљености државних службеника који обављају послове инспекцијског надзора, констатује се да постоји слаба техничка опремљеност у смислу поседовања лап топа, мобилног интернета и инспекторске легитимације.

**10. Придржавање рокова прописаних за поступање инспекције**

Током вршења инспекцијског надзора поступано је сагласно утврђеним роковима.

**11. Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

Током 2024. године није било управних спорова по одлукама инспектора.

**12. Поступање у решавању приговора и притужби на рад инспекције, са исходима тог поступања, број поднетих приговора и притужби и области рада на које су се исти односили**

Током 2024. године није било покренутих поступака за утврђивање законитости поступања приликом вршења инспекцијског надзора. Надзирани субјекти нису имали приговоре на записнике и Контролне листе, у свему су се сагласили без примедби и обавезали се на поступање по истом.

**13. Програми стручног усавршавања које су похађали инспектори, односно службеници овлашћени за вршење инспекцијског надзора (област стручног усавршавања и тематске целине програма обуке, као и број учесника у свакој тематској целини)**

Реализована обука за е-инспектора и обука о поступању у управном поступку.

**14. Иницијативе за измене и допуне закона и других прописа**

Током реализације Годишњег плана инспекцијског надзора уочена је потреба да се, приликом измене и допуне закона и подзаконског акта који уређују област професионалне рехабилитације особа са инвалидитетом, између осталог прецизирају и одредбе које се односе на вршење инспекцијског надзора.

**15. Мере и провере предузете у циљу потпуности и ажурности података у информационом систему**

**/**

**16. Стање у области извршавања поверених послова инспекцијског надзора**

**/**

**17. Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција**

Током 2024. године није покренут ниједан прекршајни поступак, као ни пријава за привредни преступ, нити кривичне пријаве.

**СПИСАК НАДЗИРАНИХ СУБЈЕКАТА КОЈИ СУ ОСТВАРИЛИ НАЈВЕЋИ СТЕПЕН УСКЛАЂЕНОСТИ ПОСЛОВАЊА И ПОСТУПАЊА СА ЗАКОНОМ**

|  |  |  |  |
| --- | --- | --- | --- |
| Р.БР. | Назив и адреса предузећа | Законити заступник | ДЕЛАТНОСТ |
| 1. | **TRIGANO Prikolice doo**КрагујевацЈагодинска бб | Michel HUARD de Verneuil034/304 826dobradovic@trgano.fr | Производња каросерија за моторна возила, приколице и полуприколице и машинска обрада метала |
| 2. | **СПЕКТАР ДОО**НишТопонички путВртиште бб | Тијана Стојичић018/4601 45spektarnis@gmail.com | Производња и пружање услуга израде свих врста графичких производа, припреме за штампу, штампање материјала, дораде готових производа |
| 3. | **KRATEX DOO**КрагујевацСаве Ковачевића 56 А | Никола Ристић034/300 741kratex.kragujevac@gmail.com | Производња радне и заштитне одеће од текстила |
| 4. | **АВЛИЈА ОДРЖИВОГ РАЗВОЈА ДОО**БогатићСедмог Августа 6 | Мирољуб Николић069/3065 462direktor@avlijabogatic.rs | Нега и гајење воћа и поврћа, прерада воћа и поврћа и производња зимнице, одржавање и нега травњака |
| 5. | **СОЦИЈАЛНА СИНЕРГИЈА ДОО**ШабацЦерска 17 | Мирољуб Николић069/3065 462 direktor@socijalnasinergija.rs | Услужно прање и пеглање веша и одржавање хигијене простора |
| 6. | **АТЛАНТИС ДОО**НишРасинска 6 | Миодраг СтојановићМладен Стојановић018/4531 471atlantisprint@hotmail.rsatlantisprint.rs | Штампарске и књиговезачке услуге |

**Препоруке за даље унапређење рада стручних служби и спровођење мера и активности професионалне рехабилитације**

У циљу потпуног испуњења свих обавеза предузећа за рехабилитацију и запошљавање особа са инвалидитетом потребно је наставити са јачањем капацитета носилаца послова професионалне рехабилитације и запошљавања особа са инвалидитетом реализацијом поступака оснивања нових предузећа, акредитовањем нових програма обука у сарадњи са Националном службом за запошљавање и у складу са производно-услужном делатношћу предузећа, спровођењем саветодавних посета предузећима и вршењем инспекцијског надзора.

Имајући у виду изазове у вези даљег напретка у области професионалне рехабилитације и запошљавања као и конкретне резултате који су претходно остварени треба приступити у наредном периоду изради детаљне анализе рада стручних служби у овим предузећима и развоју метода и техника у раду са особама са инвалидитетом, као и измени Закона о професионалној рехабилитацији и запошљавању уз очекивања да ће регулаторни оквир бити прецизиран у делу који се односи на инспекцијски надзор такође и у највећој мери усклађен са тренутним потребама.

Потребно је успоставити јединствену методологију рада, уз континуирано праћење особа са инвалидитетом од стране стручних лица довешће. На овај начин оснажују се стручни капацитети и креира стручни кадар који би био спреман да изнесе и заокружи овај свеобухватан процес, те да одговори на изазове рада.

Почев од 2025. године стручна лица запослена/ангажована у предузећима за професионалну рехабилитацију и запошљавање особа са инвалидитетом у обавези су да сачињавају редовне месечне извештаје о раду са особама са инвалидитетом и спровођењу мера и активности професионалне рехабилитације, које ће достављати Министарства за рад, запошљавање, борачка и социјална питања, на захтев.